als_Latn dik_Latn sag_Latn
LDK paralajmëron se Teuta Rugova do të mbajë fjalim në ditën e heshtjes zgjedhore
- June 04, 2017 20:58
- Satirë
Ish-deputetja e LDK-së, Teuta Rugova, e cila është edhe e bija e presidentit historiko-gjeografik, Ibrës, mbahet mend si deputetja e cila nuk e ka hapur asnjëherë gojën gjatë legjislaturës së kaluar. Megjithatë, LDK prapë e ka vendosur mjaft lart bijën e presidentit në listë.
Por, Teuta Rugova nuk është parë askund gjatë kësaj fushate. Sikurse në Parlament, Teuta është duke qëndruar krejtësisht e heshtur gjatë këtij 10 ditëshi.
PamPress ka kërkuar sqarime në lidhje me ketë, dhe për këtë LDK ka thënë se Teuta Rugova do të mbajë fjalim vetëm një herë gjatë kësaj fushate. Këtë ajo do ta bëjë vetem me 10 qershor, një ditë para zgjedheve, dita që njihet si heshtja zgjedhore.
Ndonëse bërja fushatë këtë ditë është shkelje e rregullave zgjedhore, nuk kuptohet se si është menduar kjo gjë nga partia e Isa Mustafës. Mbetet të shihet një ditë para zgjedhjeve.
Lajmet në rubrikën "Satirë" janë lajme satirike, dhe si të tilla në shumicën e rasteve janë lajme të sajuara dhe jo të vërteta.
als_Latn eng_Latn nya_Latn als_Latn als_Latn als_Latn als_Latn als_Latn